CKP เผย”โรงไฟฟ้าน้ำงึม2″ เล็งออกหุ้นกู้ เพื่อชำระหนี้เงินกู้
CKP เผย "โรงไฟฟ้าน้ำงึม 2" ซึ่งเป็นบริษัทย่อยของบริษัท เตรียมออกหุ้นกู้ เพื่อชำระคืนหนี้เงินกู้กับสถาบันการเงิน
25 ก.ค. 2560

บริษัท ซีเค พาวเวอร์ จำกัด (มหาชน) หรือ CKP ระบุว่า บริษัท ไฟฟ้าน้ำงึม 2 จำกัด (NN2PC) ซึ่งเป็นบริษัทย่อย มีมติที่ประชุมวิสามัญผู้ถือหุ้น ครั้งที่ 1/2560 ในวันนี้ (25 ก.ค.) อนุมัติการออกและเสนอขายหุ้นกู้ของ NN2PC เพื่อชำระคืนเงินกู้กับสถาบันการเงิน ในวงเงินรวมและมูลค่าคงค้างของหุ้นกู้ ไม่เกินภาระหนี้เงินกู้ยืมระยะยาวที่ NN2PC มีอยู่กับสถาบันการเงินเป็นสกุลเงินบาท หรือเงินสกุลต่างประเทศจำนวนเทียบเท่า โดยจะออกและเสนอขายเพียงชุดเดียว หรือหลายชุดในคราวเดียวกันหรือหลายคราว
ทั้งนี้ NN2PC จะดำเนินการขออนุญาตในการออกและเสนอขายหุ้นกู้ตามหลักเกณฑ์ที่เกี่ยวข้อง ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ตลอดจนหน่วยงานอื่น ๆ ที่เกี่ยวข้องต่อไป